Арадио
Ҭаркьылԥҳа арҵаҩцәа рыбжьара алаҵаҟаҵаразы: аамҭа иаҳнарбеит, ада ԥсыхәа шҳамам
18:30 29.11.2021 (ирҿыцуп: 18:34 29.11.2021)
Агәабзиарахьчара аминистрра аҵараусбарҭақәа русзуҩцәа ирырҭоит алшара ацәеижьҿагылақәа хәыдаԥсада ргәаҭаразы. Аус шеиҿкааз атәы, насгьы уи ашьҭахь алаҵаҟаҵара згәы иҭоу маҷу ирацәаҩу арадио Sputnik иазеиҭалҳәеит, Аҟәа ақалақь аҵараусбарҭа аиҳабы Асҭанда Ҭаркьылԥҳа.
"Ҩ-нызықьҩык инареиҳаны Аҟәа аҵараусбарҭа аусзуҩцәа ус еиԥш акциа рхы аладырхәит. Аҩбатәи ахәҭа, алаҵаҟаҵара иазыхиоу арҵаҩцәагьы ҳамоуп. Ҳара ҳаҩнуҵҟа 40% ракәын иҟазҵахьаз, уажәы иааз алаҵа "Спутник V" аҟаҵаразы агәаҳәара рымоуп арҵаҩцәагьы ааӡаҩцәагьы. Иалагеит уи аҽазыҟаҵара. Абасала сгәы иаанагоит алаҵа змоу арҵаҩцәа рхыԥхьаӡара иацлап ҳәа. Раԥхьа алаҵа мап ацәыркуазҭгьы, иахьа аамҭа иаҳнарбеит, уи ада ԥсыхәа шҳамам, аусура ҳҭахызар, арҵаҩы иусураҿы дычмазаҩхар иҭахымзхар, ахдырра аарԥшны алаҵа ҟарҵап ҳәа сгәыӷуеит", - ҳәа еиҭалҳәеит Ҭаркьылԥҳа.
Аиҿцәажәара шәазыӡырҩыр шәылшоит аудиофаил аҿы.